શહેરમાં ચાઈનીઝ દોરી, તુક્કલ વેચવા અને ઉડાડવા ઉપર પ્રતિબંધ ફરમાવતું જાહેરનામું પોલીસ કમિશ્નર મનોજ અગ્રવાલે પ્રસિદ્ધ કર્યા પછી પણ છાને ખૂણે આ વસ્તુઓ વેચાતી હોય તેવા વેપારીઓ ઉપર નજર રાખવા કમિશ્નર અગ્રવાલ, જેસીપી અહેમદ, ડીસીપી જાડેજા, એસીપી ટંડેલની સૂચનાથી પ્રનગર પીઆઇ વી એસ વણઝારાના માર્ગદર્શન હેઠળ પીએસઆઇ બી વી બોરીસાગર, અરવિંદભાઈ મકવાણા, વિજેન્દ્રસિંહ સહિતના સ્ટાફે પતંગ બજારનો ગઢ ગણાતી સદર બજારમાં ચેકીંગ હાથ ધર્યું હતું દરમિયાન સ્ટાફને ખાનગીરાહે હકીકત મળી હતી કે સદર બજારમાં સૂકું કેટરર્સ નામે નોનવેજનો વ્યવસાય કરતા ફૈઝલ ઇબ્રાહીમભાઇ જુમાણી નામના શખ્સે પોતાના ઘરમાં ચાઈનીઝ તુક્કલનો મોટો જથ્થો ઉતાર્યો હોય તે બાતમી આધારે સ્ટાફે દરોડો પાડતા તેના ઘરમાંથી 1500થી 2000 જેટલા પ્રતિબંધી ચાઈનીઝ તુક્કલનો જથ્થો મળી આવતા પોલીસ કાફલો પણ ચોકી ઉઠ્યો હતો પ્રનગર પોલીસે ગુનો નોંધી આરોપી ફૈઝલની ધરપકડ કરી હતી એક જ સ્થળેથી આટલો મોટો જથ્થો મળી આવતા હજુ પણ બજારમાં વધુ માલ ઉતર્યો હોવાની શંકાએ પોલીસે અન્ય સ્થળોએ પણ દરોડા પાડ્યા હતા બમણી કમાણી કરવા ફૈઝલે પ્રતિબંધિત ચાઈનીઝ તુક્કલ મંગાવ્યા હતા પરંતુ વેચાણ કરે તે પૂર્વે જ પોલીસે ઝડપી લીધા હતા.